બ્રહ્મતેજ ધરાવતી વ્યક્તિના વદન આસપાસ એક ‘આભા’ વર્તુળ રચાઈ જાય છે. એ દિવ્ય વલય સહુમાં જોવા ન મળે. આવું પ્રભામંડળ વાતાવરણમાં એવા તરંગો ફેલાવે છે કે જેથી સર્વત્ર એક શુદ્ધિ અને પવિત્રતાની અનુભૂતિ થાય છે. એક પરમ શાંતિનો અનુભવ થાય છે. એટલે જ સિદ્ધ, સંત કે સાધુના સાન્નિધ્યમાં આપણને આનંદ મળે છે. ત્યારે આપણને એવી ર્પતીતિ થાય છે કે આપણે બ્રહ્મની નિકટ છીએ, બીજી રીતે એમ પણ કહી શકાય કે બ્રહ્મ આપણી નિકટ છે.